CELEX: 32010D0297
Language: sk
Date: 2010-05-18 00:00:00
Title: 2010/297/CFSP: Rozhodnutie Politického a bezpečnostného výboru EUSEC/1/2010 z  18. mája 2010 o zriadení Výboru prispievateľov na poradnú a pomocnú misiu Európskej únie v oblasti reformy sektora bezpečnosti v Konžskej demokratickej republike (EUSEC RD Congo)

26.5.2010   
            
            
               SK
            
            
               Úradný vestník Európskej únie
            
            
               L 127/14
            
         ROZHODNUTIE POLITICKÉHO A BEZPEČNOSTNÉHO VÝBORU EUSEC/1/2010
   z 18. mája 2010
   o zriadení Výboru prispievateľov na poradnú a pomocnú misiu Európskej únie v oblasti reformy sektora bezpečnosti v Konžskej demokratickej republike (EUSEC RD Congo)
   (2010/297/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí pododsek,
   so zreteľom na jednotnú akciu Rady 2009/709/SZBP z 15. septembra 2009 o poradnej a pomocnej misii Európskej únie v oblasti reformy sektora bezpečnosti v Konžskej demokratickej republike (EUSEC RD Congo) (1), a najmä na jej článok 10 ods. 3,
   keďže
   
               (1)
            
            
               Rada podľa článku 10 ods. 3 jednotnej akcie 2009/709/SZBP poverila Politický a bezpečnostný výbor (PBV), aby prijal príslušné rozhodnutia o zriadení Výboru prispievateľov (VP) na misiu EUSEC RD Congo.
            
         
               (2)
            
            
               V záveroch Európskej rady v Göteborgu z 15. a 16. júna 2001 sa stanovili hlavné zásady a modality pre príspevky tretích štátov na politické misie. Rada 10. decembra 2002 schválila dokument nazvaný „Konzultácie a podrobnosti o príspevkoch nečlenských štátov EÚ na operácie civilného krízového riadenia EÚ“, v ktorom sa ďalej rozvinuli opatrenia pre účasť tretích štátov na operáciách civilného krízového riadenia, vrátane zriadenia výboru prispievateľov.
            
         
               (3)
            
            
               VP bude zohrávať kľúčovú úlohu pri každodennom riadení misie EUSEC RD Congo. Výbor bude hlavným fórom na rozhovory o všetkých problémoch, ktoré sa týkajú každodenného riadenia misie. PBV, ktorý vykonáva politickú kontrolu a strategické riadenie misie, bude zohľadňovať názory VP,
            
         PRIJAL TOTO ROZHODNUTIE:
   Článok 1
   Zriadenie
   Týmto sa zriaďuje Výbor prispievateľov (VP) na poradnú a pomocnú misiu Európskej únie v oblasti reformy sektora bezpečnosti v Konžskej demokratickej republike (EUSEC RD Congo).
   Článok 2
   Funkcie
   1.   VP môže vyjadriť názory, ktoré zohľadní PBV, ktorý vykonáva politickú kontrolu a strategické riadenie misie EUSEC RD Congo.
   2.   Mandát VP je stanovený v dokumente nazvanom „Konzultácie a podrobnosti o príspevkoch nečlenských štátov EÚ na operácie civilného krízového riadenia EÚ“.
   Článok 3
   Zloženie
   1.   Všetky členské štáty EÚ sú oprávnené zúčastňovať sa na rokovaniach VP, ale iba prispievajúce štáty sa zúčastňujú každodenného riadenia misie EUSEC RD CONGO. Na zasadnutiach VP sa môžu zúčastňovať zástupcovia tretích štátov, ktoré sa podieľajú na misii EUSEC RD CONGO. Na zasadnutiach VP sa môže zúčastňovať aj zástupca Európskej komisie.
   2.   VP dostáva pravidelné informácie od vedúceho misie.
   Článok 4
   Predseda
   VP predsedá vysoký predstaviteľ Únie pre zahraničné veci a bezpečnostnú politiku alebo jeho zástupca.
   Článok 5
   Zasadnutia
   1.   Pravidelné zasadnutia VP zvoláva predseda. Ak si to vyžadujú okolnosti, môže sa zvolať mimoriadne zasadnutie, a to na podnet predsedu alebo na žiadosť člena.
   2.   Predseda vopred rozošle predbežný program a dokumenty, ktoré sa týkajú zasadnutia. Predseda zodpovedá za to, že sa výsledky rokovaní VP doručia PBV.
   Článok 6
   Dôvernosť
   1.   V súlade s rozhodnutím Rady 2001/264/ES z 19. marca 2001 (2) sa na zasadnutia a konanie VP vzťahujú bezpečnostné predpisy Rady. Zástupcovia vo VP musia mať predovšetkým primeranú bezpečnostnú previerku.
   2.   Na rokovania VP sa vzťahuje služobné tajomstvo, ak výbor jednomyseľne nerozhodne inak.
   Článok 7
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   
      V Bruseli 18. mája 2010
      
         
            Za Politický a bezpečnostný výbor
         
         
            predseda
         
         C. FERNÁNDEZ-ARIAS
      
   
   
      (1)  Ú. v. EÚ L 246, 18.9.2009, s. 33.
   
      (2)  Ú. v. ES L 101, 11.4.2001, s. 1.